2)

Osa, mille pealkiri on “Nomenklatuurireeglid” ja osa pealkirjaga “Lühendid” asendatakse järgmise tekstiga. “NOMENKLATUURIREEGLID INCI nimetuste kehtestamisel kasutatakse järgmisi kokkuleppeid. 1. Kasutamise lihtsuse ja selguse huvides on INCI nimetustes võimalikult vähe kirjavahemärke ja suurtähti. 2. Uue nomenklatuuri vastuvõtmisel on alati püütud kasutada lühimaid asjaomastele reeglitele vastavaid nimetusi. 3. Võimaluse korral kasutatakse lihtsaid keemilisi nimetusi. 4. Võimalusel kasutatakse tunnustatud keemialühendeid. Nimekirjas kasutatud lühendid on esitatud jaos “Lühendid”. 5. Eri vormide ühendamise puhul säilitatakse tavatüved, kui need vastavad muude süsteemide nõuetele (vt reegel 17). 6. Keerulise struktuuriga koostisainete rühmade nomenklatuuri lihtsustamiseks kasutatakse lühendeid, kui need on rakendatavad (vt jagu “Lühendid”). 7. Tunnustatud allikates kirjeldatud materjaliga seotud või sarnaseid ühendeid nimetatakse võimaluse korral nendes allikates loetletud nimetuste eeskujul. 8. Ühe asendusrühmaga derivaatide korral eesliidet “mono-” tavaliselt ei kasutata. Seda kasutatakse ainult ebaselguse vältimiseks. Eesliite puudumine tähendab, et mõeldud on “mono-” (nt Glyceryl stearate). 9. Mõistega Glyceride osutatakse monoglütseriidile. Mono-, di- ja triglütseriidide segu tähistatakse väljendiga Glycerides. Triglütseriide nimetatakse eraldi, nt Tristearin. 10. Mitme asendusrühma korral kasutatakse tavaliselt sobivat eesliidet, nagu “di-”, “tri-” või “tetra-”, nt Glyceryl distearate. 11. Koostisainete korral, mis ei ole värvained, kasutatakse numbriga lõppevates nimetustes üldiselt sidekriipsu. Sidekriips säilib ka sidekriipsu sisaldavate nimetustega ainete derivaatide nimetustes, nt Laureth-3, Laureth-3 phosphate. 12. Hüdratatsiooniastet tavaliselt ei märgita. 13. Hargnemata ahelaga alküülrühmi nimetatakse nende hariliku nimetuse tüve järgi (vt reegel 17). 14. Segu, mis koosneb paarisarvu süsinikuaatomeid sisaldava süsinikahelaga ainetest, nimetatakse üldkasutatava rasvarea nimetuse tüve järgi, nt Cetearyl alcohol (C16 ja C18). Kui segus on paarisarvu ja paaritut arvu süsinikuaatomeid sisaldava süsinikahelaga aineid, nimetatakse sellist segu alternatiivse nomenklatuuri järgi, nt C12-15 alcohols (C12, C13, C14 ja C15). 15. Hargahelaga alküülrühmi nimetatakse tavaliselt eesliite “iso-” abil, millele järgneb vastava hargnemata ahelaga rühma harilik tüvinimetus (nt Isostearyl alcohol, Isocetyl alcohol, vt ka reegel 17). Peamine erand sellest reeglist on 2-alküülalkoholide ehk Guerbet’ alkoholide nimetused. Neid aineid nimetatakse standardsete keemianomenklatuuri reeglite kohaselt (nt Ethylhexanol, Octyldodecanol, Decyltetradecanol). Samade reeglite kohaselt nimetatakse ka Guerbet’ alkoholide derivaate (nt Ethylhexyl myristate, Cetyl ethylhexanoate, Diethylhexylamine, Triethylhexanoin, Butyloctanoic acid). 16. Kapronhappe, kaprüülhappe ja kapriinhappe derivaatide nimetuste süsteem on esitatud järgmises tabelis: Ahela pikkus Nimetuse tüvi Hape Ester Atsüülradikaal Alküülradikaal Kahelaadiline radikaal C6 Capro Caproic Caproate Caprooyl Caproyl Caproo C8 Capryl Caprylic Caprylate Capryloyl Caprylyl Caprylo C10 Capr Capric Caprate Caproyl Capryl Capro 17. Hargnemata ahelaga hapete ja alkoholide nomenklatuur on esitatud järgmises tabelis. Hargahelaga hapete ja alkoholide puhul kasutatakse selles tabelis esitatud nimetusi, millele lisatakse eesliide “iso-” (nt Isostearic acid). Guerbet’ alkoholidele on siiski antud erinimetused (nt Octyldodecanol). (Vt ka reegel 15.) Hape Alkohol Küllastunud: C6 Caproic Hexyl C7 Heptanoic Heptyl C8 Caprylic Caprylyl C9 Pelargonic Nonyl C10 Capric Decyl C11 Undecanoic Undecyl C12 Lauric Lauryl C13 Tridecanoic Tridecyl C14 Myristic Myristil C15 Pentadecanoic Pentadecyl C16 Palmitic Cetyl C17 Margaric Heptadecyl C18 Stearic Stearyl C20 Arachidic Arachidyl C22 Behenic Behenyl Küllastumata: C11 Undecylenic Undecylenyl C16 Palmitoleic Palmitoeyl C18 Oleic Oleyl C18 Linoleic Linoleyl C18 Linolenic Linolenyl C20 Arachidonic Arachidonyl C22 Cetoleic Cetoleyl C22 Erucic Erucyl 18. Samalaadsete ainete (nt rasvhapete, rasvalkoholide) segust moodustunud koostisainete nomenklatuur määratakse kindlaks ostetud tooraine keemilise koostise põhjal. Segusid, mille komponentide suhteline sisaldus kajastab nende sisaldust looduslikus toormes (nt kookospähklites), nimetatakse tooraine nimetuse tüve järgi (nt coconut alcohol). Kui mingi komponendi suhtelist algkontsentratsiooni looduslikust toormest saadud segus on oluliselt vähendatud või suurendatud, nimetatakse segu domineeriva komponendi järgi. 19. Lanoliini derivaatide nimetused sisaldavad tavaliselt tüve lan-, nt Laneth-60. 20. Alkanoolamiide nimetatakse nende nimetuste laia kasutuse tõttu vastava alküülamiidi nimetuse tüve ja kasutatud amiini akronüümi abil, nt Cocamide MEA. 21. Kõikide dimetüülamiinoksiidide nimetuste puhul jäetakse välja, kuid mõeldakse juurde liide dimethyl (nt Stearamine oxide). Erinevate asendusrühmadega tertsiaarsete amiinide oksiidide korral kasutatakse täielikke nimetusi (nt Dihydroxyethyl stearamine oxide). 22. Kvaternaarsete ammooniumsoolade korral kasutatakse katiooni tüve järel liidet ium. Liide monium tähendab monometüülasendatud kvaternaarset lämmastikku, dimonium dimetüülasendatud kvaternaarset lämmastikku ja trimonium trimetüülasendatud kvaternaarset lämmastikku. 23. Mõisteid quaternium/polyquaternium kasutatakse komplekssete kvaternaarsete ammooniumsoolade korral (nt Quaternium-82, Polyquaternium-20), millel ei ole üldnimetust ja mida ei ole võimalik nimetada analoogia põhjal teiste olemasolevate nimetustega. 24. Imidasoliinirea amfoteersete pindaktiivsete ainete liitnimetuste moodustamisel kasutatakse liidet amfo. Nende ainete nimetamisel lisatakse mainitud liide vastava asendusrühma nimetuse tüvele (nt Sodium Cocoamphoacetate). 25. Imidasoliinirea ühendite alküülrühmade nimetustes säilitatakse rasvarea radikaali hariliku nimetuse tüvi (nt Lauryl Hydroxyethyl Imidazoline) ka juhul, kui derivaadi moodustumisel on rasvarea radikaali üks süsinikuaatom liitunud heterotsüklisse. 26. Eraldatud, puhastatud ja keemiliselt identifitseeritud bioloogilist päritolu ainetele antakse erinimetused (nt Hyaluronic Acid, Hydrogenated Menhaden Oil). Erineval määral töödeldud biovalmististe korral kasutatakse alternatiivset nomenklatuuri, mille puhul võetakse arvesse töötlemise määra. Selliste valmististe INCI nimetused võivad põhineda a) perekonna ladinakeelsel nimel või b) farmakopöadesse kantud nimetusel, millele vajaduse korral lisatakse valmistusvorm (nt extract, oil, powder). c) Kui kosmeetikavahendite koostisaine on saadud imetajalt, võib vajaduse korral nimetuses märkida kasutatud organismi osa (nt connective tissue, spleen, stomach jne) ja valmistusvormi (nt extract, oil). Biovalmististe INCI nimetused on näiteks a) Brevoortia Oil, b) Faex Extract, c) Connective Tissue Extract. 27. Kosmeetiliste värvainete INCI nimetused vastavad direktiivi 76/768/EMÜ IV lisas kasutatud nomenklatuurile. 28. Juuksevärvide koostisosi nimetatakse keemilise struktuuri järgi. Kui keemiline nimetus on väga keeruline, kasutatakse värvuse ja numbri kombinatsiooni, millele lisatakse eesliide HC. 29. Denatureeritud alkoholi INCI nimetus on Alcohol, denat. Denatureeritud alkohol on etüülalkohol, mis on denatureeritud ühe või mitme denatureeriva ainega kooskõlas ühenduse iga liikmesriigi siseriiklike õigusaktidega. 30. Taimedest saadud materjale nimetatakse taimevalmististeks. Üldiselt ei ole neid kosmeetikavahendite koostisaineid keemiliselt muundatud; siia kuuluvad sellised taimset päritolu koostisained nagu ekstraktid, mahlad, vesilahused, destillaadid, pulbrid, õlid, mitteseebistuvad õlifraktsioonid jne. Nende INCI nimetused põhinevad perekondade ja liikide rahvusvahelisel Linné nomenklatuuril; vajaduse korral märgitakse perekonna- ja liiginime järel ka taimeosa (nt leaf, fruit, bark jne) ja valmistusvorm (extract, oil, powder jne). Taimevalmististest saadud keemilisi aineid nimetatakse kemikaalide nomenklatuurireeglite kohaselt (nt Cocoglycerides, Hydrogenated Castor Oil, Hydrogenated Palm Acid, Olive Acid, Palm Alcohol, Soyamide DEA, Sulfated Olive Oil). Taimevalmististe nimetuste kehtestamiseks Linné nomenklatuuri baasil on kasutatud järgmisi andmeallikaid. a) Esmane allikas oli Penso, G., Index Plantarum Medicinalium Totius Mundi Eorumque Synonymorum, O.E.M.F. Milano (1983 – ISBN No 88-7076-027-8. b) Juhul kui punkis a osutatud tekstis puudub asjakohase perekonnna ja liigi määratlus, on kasutatud mitmesuguseid teiseseid allikaid, sealhulgas (eelistuse järjekorras): 1) Steinmetz, E.F., Codex vegetabilis, Amsterdam (1957); 2) Hoppe, H.A., Drogenkunde, 8th Edition, Walter de Gruyter, Berlin, Volume 1 (1957 – ISBN No 3-11-00-8), Volume 2 (1977 – ISBN 3-11-006660-2); 3) Mabberley, D.J., The Plant Book – A portable dictionary of higher plants, Cambridge 1992 – ISBN No 0-521-34060-8; 4) Hoppe H.A., Levring T., Tnaka Y., Marine Algae in Pharmaceutical Science, Walter de Gruyter, Berlin, New York, 1979. 31. Nimetuse ja numbri kombineerimist kasutatakse kosmeetikavahendite koostisainete INCI nimetustes ainult juhul, kui mõne koostisaine keerukus ja/või sarnasus teise koostisainega ei võimalda sellele anda nõuetekohast nimetust muul viisil. Kõigil juhtudel, kui kasutatakse mittesüsteemset numbrit, eelneb numbrile materjali struktuuri või koostist kajastav nimetus. Iga nimetuse ja numbri kombinatsioon vastab üheleainsale käesolevasse nimekirja kantud koostisainele. Kasutatakse järgmisi nimetuse ja numbri kombinatsioone: a) Benzophenone Seda nimetust kasutatakse kõikide bensofenooni derivaatide korral (nt Benzophenone-2). b) HC värvaine Vt reegel 28. c) Quaternium/Polyquaternium Vt reegel 23. d) Hydrofluorocarbon/Hydrochlorofluorocarbon Neid nimetusi tarvitatakse aerosooli propellentidena kasutatavate halogenosüsivesinike korral (nt Hydrofluorocarbon 152a, Hydrochlorofluorocarbon 142b). e) Polysilicone Silikoonühendite tavanimetused või kehtestatud reeglite kohased nimetused (nt Polysilicone-1). f) Polyacrylate- Vt reegel 49. g) Polyester- Vt reegel 49. h) Polyether- Vt reegel 49. i) Polyurethane- Vt reegel 49. 32. Kaubanduslikud toorained on sageli mitmest koostisainest kokku segatud. Neid segusid ei ole nimekirjas esitatud ja nende identifitseerimiseks tuleb loetleda kõik koostisained eraldi (nt Kathon CG: Aqua, Chloromethylisothiazolinone, Methylisothiazolinone, Magnesium chloride, Magnesium nitrate). 33. Ekstraktide INCI nimetustes viidatakse üksnes ekstraheerimise abil töödeldud materjalile ning nendes ei ole teavet ekstraheerimisel ja/või lahjendamisel kasutatud lahustite kohta, mis võivad esineda nendes toodetes. 34. Müügil olevas toormes, nagu pindaktiivsetes ainetes, polümeerides ja vaikudes sisalduvaid lahusteid ja lahjendeid INCI nimetuses tavaliselt ei märgita. 35. Polüetüleenglükooli (polüoksü-1,2-etaandiüül) akronüüm on PEG. Etüleenglükooli homopolümeere tähistatakse PEG-X, kus X on monomeersete etüleenoksiidühikute keskmine arv (nt PEG-10). Etoksüülitud alkoholide nimetustes liidetakse alkoholi hariliku nimetuse tüvele järelliide -eth, millele järgneb monomeersete etüleenoksiidühikute keskmine arv (nt Laureth-10). Etüleenglükooli homopolümeeride estrite nimetamisel käsitletakse neid PEG derivaatidena (nt PEG-10 stearate). Sama põhimõtte kohaselt moodustatakse ka muude etoksüülitud ainete nimetused (nt PEG-6 cocamide). Kuna tavaliselt kasutatakse ka nimetusi, mis põhinevaid etüleenoksiid-polümeeri ligikaudsel molekulmassil, esitatakse järgmine tabel ülemineku hõlbustamiseks ühelt nomenklatuurisüsteemilt teisele. Ligikaudne molekulmass Keskmine monomeersete ühikute arv 100 2 200 4 300 6 400 8 450 9 500 10 600 12 1 000 20 1 540 32 1 800 36 2 000 40 3 000 60 4 000 75 6 000 150 8 000 180 36. Polüpropüleenglükooli (polüoksü-1,2-propaandiüül) akronüüm on PPG. Propüleenglükoolhomopolümeere tähistatakse PPG-X, kus X on monomeersete propüleenoksiidühikute keskmine arv (nt PPG-10). Propüleenglükoolhomopolümeeride estrite ja eetrite nimetamisel käsitletakse neid PPG derivaatidena (nt PPG-10 stearate, PPG-10 lauryl ether). Sama põhimõtte kohaselt moodustatakse ka muude propoksüülitud ainete nimetused. 37. Kui PEG- või PPG-polümeeri või selle derivaadi üks terminaalne primaarne alkoholrühm (-CH2OH) on oksüdeeritud karboksüülhapperühmaks (-COOH), lisatakse lähtepolümeeri nimetusele järelliide carboxylic acid või carboxylate (nt PEG-10 carboxylic acid, Coceth-7 carboxylic acid, Ammonium laureth-8 carboxylate). 38. Terminit pareth kasutatakse etoksüülitud parafiinalkoholide korral, mis sisaldavad nii paaris kui paaritu süsinikuaatomite arvuga ahelaid. 39. Terminit acrylates kasutatakse lineaarsete ristsildamata kopolümeeride korral, mis koosnevad akrüülhappest, metakrüülhappest ja nende metüül-, etüül-, propüül- või butüülestritest. Kopolümeere, mis koosnevad krootonhappest ja selle metüül-, etüül-, propüül- või butüülestritest, nimetatakse crotonates. 40. Terminit carbomers kasutatakse akrüülhappe kõrgmolekulaarsete ristsillatud homopolümeeride korral. Koostisaine individuaalmääratluses märgitakse ka ristsildu moodustav aine või moodustavad ained. (Vt ka reegel 41.) 41. Terminit cross-polymer kasutatakse ristsillatud polümeeride korral, mis ei ole karbomeerid. (Vt ka reegel 40.) 42. Terminit poloxamer kasutatakse sümmeetriliste plokk-kopolümeeride korral, mis saadakse polüpropüleenglükooli etoksüülimisel. Erineva polümerisatsiooniastmega aineid eristatakse polümeeri molekulmassist tuletatatud koodnumbri abil. 43. Terminit meroxapol kasutatakse sümmeetriliste plokk-kopolümeeride korral, mis saadakse polüetüleenglükooli propoksüülimisel. Erineva polümerisatsiooniastmega aineid eristatakse polümeeri molekulmassist tuletatatud koodnumbri abil. 44. Terminit poloxamine kasutatakse sümmeetriliste plokk-kopolümeeride korral, mis saadakse etüleendiamiini järjestikusel propoksüülimisel ja etoksüülimisel. Erineva polümerisatsiooniastmega aineid eristatakse polümeeri molekulmassist tuletatatud koodnumbri abil. 45. Etüleenglükooli ja propüleenglükooli kopolümeere, mis ei ole sümmeetrilised plokk-kopolümeerid, nimetatakse PEG/PPG-X/Y derivaatideks, kus X ja Y on vastavalt monomeersete etüleenoksiid- ja propüleenoksiidühikute keskmine arv. 46. Terminit alkoxynol-n kasutatakse etoksüülitud alküülfenooli korral, kusjuures n on etüleenoksiidühikute keskmine arv. Nimetus Alküülradikaal octoxynol tetrametüülbutüül nonoxynol nonüül dodoxynol dodetsüül pentadoxynol pentadetsüül 47. Biotehnoloogiline materjal on produkt, mis tekib teatavast substraadist mikroorganismide (nt bakterid, pärmseened) toimel, kusjuures vajalikud ained saadakse kääritamise, ainevahetuse, hüdrolüüsi, lüüsi või mõne muu menetluse abil. Valmistusprotsessis võib kasutada söötmeid ja muid materjale, nt ensüüme. Saadud produkti nimetatakse kultuuriks (culture) või kääritatud tooteks (ferment). Lõpptoote saamiseks võib kääritatud toodet edasi töödelda ekstraheerimise, filtrimise ja/või muu menetluse abil. Biotehnoloogiliste materjalide INCI nomenklatuuri reeglid on järgmised. a) Kui teatavast kääritatud tootest või kultuurist valmistatud lõpptootel on üld- või tavanimetus, võib seda nimetust kasutada (nt Yogurt, Gellan Gum or Xanthan Gum). b) Kui lõpptootel ei ole üld- või tavanimetust, moodustatakse nimetus mikroorganismi perekonnanimest, millele järgneb kaldkriips, substraadi nimetus (vajaduse korral) ja sõna ferment (kääritatud toode). Substraat identifitseeritakse üld-, tava- või muu tehnilise nimetuse abil (nt Lactococcus/Carrot Ferment). Juhtudel, kui ainult perekonnanime kasutamine võib olla eksitav ja selguse huvides on vaja määratleda ka liik, võib kasutada mikroorganismi perekonna- ja liiginime samaaegselt (nt Candida bombicola Ferment). c) Kui kääritatud toote valitud koostisained on eraldatud ja olulisel määral puhastatud ning on olemas analüüsiandmed, mis seda tõendavad, võib kasutada ühe või mitme koostisaine nimetust (nt Glycosphingolipids, Beta-Glucan, Dextran). 48. Nimetust Ceramide võib INCI nimetuse osana kasutada nahast pärinevate P.W Wertzi jt (1985) poolt osutatud looduslike lipiidide klasside ja struktuuride puhul (Wertz P.W., Miethke M.C., Long S.A., Strauss J.M. ja Downing D.T. “The composition of ceramides from human stratum corneum and from comedones”, The Journal of Investigative Dermatology, 84, 410-412 (1985)). Sünteetilisele N-atsüülitud sfingoidalusele, mis on identne ühega paljudest P.W Wertzi jt (1985) poolt osutatud looduslikest tseramiididest, antakse märgistamisel kasutatav INCI nimetus, milles esineb nimetus ceramide koos sellele järgneva araabia numbriga (nt Ceramide 3) või araabia numbri ja rooma numbriga (nt Ceramide 6II). Nimetust ceramide võib INCI nimetuse osana kasutada ainult sellise sünteetilise N-atsüülitud sfingoidaluse puhul, mis sisaldab vähemalt ühe P.W Wertzi jt (1985) poolt kirjeldatud loodusliku tseramiidi erütro-isomeeri dominantse komponendina. Dominantne komponent on koostisaine, mis esineb asjakohases segus suuremas kontsentratsioonis, kui muud samalaadse struktuuri ja koostisega sünteetilised materjalid. Sünteetiliste N-atsüülitud sfingoidaluste puhul, mis ei oma erütro-konfiguratsiooni ja ei ole P.W Wertzi jt (1985) poolt kirjeldatud looduslike tseramiidide koostisosad, ei kasutata INCI nomenklatuuris nimetust ceramide. Neile ainetele määrab märgistamisel kasutatava keemilise või mõne muu INCI nimetuse rahvusvaheline nomenklatuurikomitee iga juhtumi puhul eraldi. Rahvusvaheline nomenklatuurikomitee võib heaks kiita INCI nimetuse andmist taotleva isiku allkirjastatud avalduse selle kohta, et asjakohane sünteetiline N-atsüülitud sfingoidalus on erütro-isomeer ja vastab eespool esitatud koostisega seotud kriteeriumidele. 49. Terminit aminoacrylates kasutatakse liht-aminoakrülaatide korral, mille asendatud alküülrühmade ahela pikkus on C1 kuni C4, kusjuures mõiste acrylate määratletakse reegliga 39. 50. 2–10 aminohappejäägist koosneva sünteetilise peptiidi nimetuses kasutatakse sobivat eesliidet, di-, tri-, tetra- jne, sellele järgneb nimetus peptide ja mis tahes number (nt Dipeptide-2). 11–100 aminohappejäägist koosnevaid sünteetilisi peptiide tähistatakse terminiga oligopeptide, lisades nimetusele mis tahes numbri. Enam kui 100st aminohappejäägist koosnevaid sünteetilisi peptiide tähistatakse terminiga polypeptide, lisades nimetusele mis tahes numbri. Peptiidide koostisesse kuuluvad aminohappejäägid on loetletud I jao kirjetes tähestikjärjestuses. Kõnesolevad aminohappejäägid võivad olla järgmised: Alanine Glutamine Phenylalanine Arginine Glycine Proline Asparagine Histidine Serine Aspartic Acid Isoleucine Threonine Cysteine Leucine Tryptophan Cystine Lysine Tyrosine Glutamic Acid Methionine Valine 51. Polümeeride nomenklatuur: Polümeermaterjalidele antakse INCI nimetus üldkasutatava nimetuse alusel, kui see on hästi tuntud, või struktuuri alusel, kui see on täpselt määratletud. Juhul kui üldkasutatav nimetus puudub ja struktuur ei ole täpselt määratletud, nimetatakse polümeeri vastavalt lähtematerjalile järgmiste reeglite kohaselt. Ühest monomeerist koosnevatele homopolümeeridele antakse nimetused eesliite poly lisamise teel vastava monomeeri nimetusele (nt Polyisobutene). Kahest või enamast monomeerist saadud kopolümeeridele ja ristsillatud polümeeridele antakse nimetused monomeeride loetlemise teel, eraldades need kaldkriipsuga (/) ning liites vastavalt nimetuse Copolymer või Crosspolymer (nt Acrylates/Acrylamide Copolymer, Acrylates/VA Crosspolymer). Neljast või enamast monomeerist koosnevate kopolümeeride INCI nimetusi võib moodustada vastavate klasside nimetustest mis tahes numbri lisamise teel (nt Polyester-1), kusjuures asjakohased monomeerid loetletakse materjalikirjes. Sellised nimetused antakse pikkade INCI nimetuste lühendamise eesmärgil rahvusvahelise nomenklatuurikomitee äranägemisel. Praegu on selline nomenklatuur rakendatav ainult polüestrite, polüakrülaatide ja polüuretaanide puhul. Edaspidi võib vajaduse korral neile lisada ka muid polümeeriklasse. LÜHENDID Käesolevas nimekirjas kasutatakse eraldi või kosmeetikavahendi koostisaine nimetuse osana järgmisi lühendeid. AMP aminometüülpropanool AMPD aminometüülpropaandiool BHA butüülitud hüdroksüanisool BHT butüülitud hüdroksütolueen CHDM tsükloheksaandimetanool CI Colour Index (värvainete indeks) DEA dietanoolamiin DEDM dietülooldimetüül DIBA dihüdroksüisobutüülamiin DIPA diisopropanoolamiin DMAPA dimetüülaminopropüülamiin DMDM dimetülooldimetüül DMHF dimetüülhüdantoiinformaldehüüdvaik DNA desoksüribonukleiinhape DVB divinüülbenseen EDTA etüleendiamiintetraäädikhape EDTHP etüleendiamiintetrahüdroksüpropüleen EDTMP etüleendiamiintetrametüleenfosfonaat GLY glütsiin HC Hair Colour (juuksevärv) HCl vesinikkloriid HEDTA hüdroksüetüületüleendiamiintriäädikhape MA maleiinhappe anhüdriid MDM monometülooldimetüül MEA monoetanoolamiin MEK metüületüülketoon MIBK metüülisobutüülketoon MIPA monoisopropanoolamiin NTA nitrilotriäädikhape PABA p-aminobensoehape PCA pürrolidoonkarboksüülhape PEG polüetüleenglükool PEI polüetüleenimiin PG propüleenglükool PPG polüpropüleenglükool PTFE polütetrafluoroetüleen PVM/MA polüvinüülmetüüleeter/maleiinhappe anhüdriid PVP polüvinüülpürrolidoon RNA ribonukleiinhape SE iseemulgeeruv SIP sulfoisoftalaat SMDI küllastunud metüleendifenüüldiisotionaat TDI tolueendiisotsüanaat TEA trietanoolamiin TIPA triisopropanoolamiin VA vinüülatsetaat”